Elína Hrund Kristjánsdóttir guðfræðingur hefur verið sett til að gegna prestsþjónustu í Reykhólaprestakalli næsta eina og hálfa árið , eða frá næstu mánaðamótum til 20. febrúar 2010 . Umsækjendur um afleysingarstarfið voru sjö . Séra Sjöfn Þór sóknarprestur í Reykhólaprestakalli er í sjúkraleyfi og hefur sr. Sigríður Óladóttir á Hólmavík gegnt störfum hennar að undanförnu . Sjöfn verður síðan í fæðingarorlofi frá 1. febrúar í vetur . „ Ég hlakka til að koma og starfa með ykkur í Reykhólaprestakalli og veit að með Guðs hjálp gengur allt vel , " segir Elína Hrund . Hún er fædd í Reykjavík 30. maí 1962 , næstyngst fjögurra dætra hjónanna Kristjáns Sveinssonar skipstjóra og Valgerðar Hjartardóttur húsmóður og handavinnuleiðbeinanda . Hún lauk embættisprófi í guðfræði frá Háskóla Íslands árið 2004 . Eiginmaður Elínu Hrundar var Geir Jónsson stýrimaður , sem fórst með björgunarskipinu Goðanum 10. janúar 1994 . Börn þeirra eru Kristján , háskólanemi , fæddur 1985 , og Elína Hrund , iðnnemi , fædd 1987 . Í samtali á vef Reykhólahrepps segir Elína að löngunin til að læra guðfræði hafði búið með sér í mörg ár áður en hún lét drauminn rætast .